2021 m. spalio 6 d. Bendrojo Teismo sprendimas byloje Rivière ir kt. / Parlamentas
(Byla T-88/20)1
(Institucinė teisė – Parlamentas – Parlamento pirmininko priimta priemonė, draudžianti laikyti nacionalines vėliavas deputatų laikikliuose – Deputatų elgesio taisyklės – Parlamento darbo tvarkos taisyklių 10 straipsnio 3 dalis – Aktas, dėl kurio negalima pareikšti ieškinio – Nepriimtinumas)
Proceso kalba: prancūzų
Šalys
Ieškovai: Jérôme Rivière (Nica, Prancūzija) ir 10 kitų ieškovų, kurių pavardės nurodytos sprendimo priede, atstovaujami advokato F. Wagner
Atsakovas: Europos Parlamentas, atstovaujamas N. Lorenz ir T. Lukácsi
Ieškovų pusėje į bylą įstojusios šalys: Gunnar Beck (Noisas, Vokietija), Philippe Olivier (Draveil, Prancūzija), atstovaujami advokato F. Wagner
Dalykas
SESV 263 straipsniu grindžiamas prašymas panaikinti 2020 m. sausio 13 d. Europos Parlamento pirmininko priimtą priemonę, draudžiančią laikyti valstybinę vėliavą Parlamento nario laikiklyje.
Rezoliucinė dalis
Atmesti ieškinį kaip nepriimtiną.
Jérôme Rivière ir kiti ieškovai, kurių pavardės nurodytos priede, padengia savo ir Europos Parlamento patirtas bylinėjimosi išlaidas.
Gunnar Beck ir Philippe Olivier padengia savo bylinėjimosi išlaidas.
____________
1 OL C 114, 2020 4 6.